Mash

Mash – Prancūzijoje veikianti motociklų bei motorolerių gamybos kompanija, įsteigta 2014 m. Pagrindinė „Mash“ bazė įsikūrusi Bono mieste, Burgundijoje.
 
„Mash“ prekinis ženklas priklauso „SIMA“ (Société d’Importation de Motos et Accessoires) kompanijai, kuri 1976 m. buvo įkurta piloto Marcel Seurat ir jo žmonos Jeanine, kuri taip pat buvo motociklų entuziastė.

Produkcija 

„Mash“ kompanijoje didelis dėmesys skiriamas motociklų kokybės kontrolei ir dizaino detalėms. „Mash“ produkcija išsiskiria savo išvaizda – gamintojas, kurdamas motociklus, išlaiko 70-ųjų metų britišką stilių, kuris labiausiai akcentuoja retro stilių ir laisvės pojūtį. Siekiant išlaikyti klasikinį dizainą ir patikimumą, visi „Mash“ modeliai atitinka aukštus Europos Sąjungos reikalavimus ir yra gaminami pagal Euro 4 standartą. Išskirtinio stiliaus Black Seven 125 cc ir Seventy Five 125 cc tapo vieni geriausiai parduodamų modelių Vakarų Europoje.

Šiuo metu gaminami 50 cc, 125 cc, 250 cc, 400 cc, 650 cc galingumo motociklai.

Galerija

Nuorodos 

 Oficiali svetainė

Motociklų gamintojai
Prancūzijos įmonės